José Manuel Barroso

José Manuel Durão Barroso (; s. 23. maaliskuuta 1956 Lissabon) oli Euroopan komission puheenjohtaja vuosina 2004–2014. Hän toimi Portugalin pääministerinä vuosina 2002–2004. Barroson ensimmäisen komission toimikausi oli 2004–2009 ja hän johti komissiota myös kaudella 2010–2014. Väistyttyään Euroopan komission johdosta Barroso on toiminut neuvonantajan tehtävissä yhdysvaltalaisessa liikepankissa Goldman Sachsissa.

 Tausta 
Barroso opiskeli lakia Lissabonin yliopistossa ja valmistui yhteiskuntapolitiikan ja taloustieteen maisteriksi Geneven yliopistosta. Hän toimi apulaisprofessorina Lissabonin yliopiston oikeustieteen laitoksella ja Geneven yliopiston valtiotieteen laitoksella sekä vierailevana professorina Georgetownin yliopistossa Washingtonissa.

 Poliittinen ura 
Poliittisen uransa Barroso aloitti jo ennen neilikkavallankumousta 1974. Hän oli nuoruudessaan ja opiskeluaikoinaan aktiivinen maolainen kommunisti. Vuonna 1980 Barroso liittyi keskustalais-oikeistolaiseen Portugalin sosiaalidemokraattiseen puolueeseen (PSD). Vuonna 1985 Barroso pääsi pääministeri Aníbal Cavaco Silvan hallitukseen varasisäministeriksi ja vuonna 1987 kehitysyhteistyöministeriksi seuraavaksi viideksi vuodeksi. Vuonna 1991 hän oli neuvottelemassa tulitaukoa Angolan sisällissodassa ja tuki vuosina 1992–1995 Portugalin entisen siirtomaan Itä-Timorin itsenäisyyttä. Vuonna 1992 hänet valittiin ulkoministeriksi, missä tehtävässä toimi sosiaalidemokraattisen puolueen vaalitappioon vuonna 1995 asti.

Oppositiossa Barroso valittiin parlamentin ulkoasioiden komitean johtoon, ja vuonna 1999 oman puolueensa puheenjohtajaksi ja siten oppositiojohtajaksi. Vuoden 2002 vaaleissa PSD sai tarpeeksi paikkoja muodostaakseen kokoomushallituksen Portugalin kansanpuolueen kanssa, ja Barroso valittiin pääministeriksi. Vuonna 2003 hän tuki Irakin sotaa, jota suurin osa portugalilaisista vastusti. Irakissa oli 128 Portugalin lähettämää sotilasta.

Yksityiselämä
Barroso on naimisissa ja hänellä on kolme lasta.

 Kunnianosoituksia 

 55x55px Kristuksen veljeskunta (Portugali, 1996)
 55x55px Henrik Purjehtijan ritarikunta (Portugali, 2014)
 55x55px Norsunluurannikon kansallinen ritarikunta (Norsunluurannikko, 2012)
 55x55px Amílcar Cabralin ritraikunta (Kap Verde, 2012)
 55x55px Kansallinen ritarikunta (Benin, 2012)
 55x55px Kaarle III:n ritarikunta (Espanja, 2011)
 55x55px Pro Merito Melitensi -ritarikunta (Maltan ritarikunta, 2010)
 55x55px Itä-Timorin ritarikunta (Itä-Timor, 2010)
 55x55px Marianmaan ristin ritarikunta (Viro, 2009)
 55x55px Vytautas Suuren ritarikunta (Liettua, 2007)
 55x55px Orania-Nassaun ritarikunta (Alankomaat)

Lähteet

 Aiheesta muualla

Luokka:Euroopan komission puheenjohtajat
Luokka:Portugalilaiset EU-komissaarit
Luokka:Portugalin pääministerit
Luokka:Vuonna 1956 syntyneet
Luokka:Elävät henkilöt